વડાપ્રધાન નરેન્દ્ર મોદી જૂન 2014 બાદથી અત્યાર સુધીમાં 84 દેશોનો પ્રવાસ કર્યો છે. આ પ્રવાસમાં 1484 કરોડ રૂપિયાનો ખર્ચ થયો છે. સરકારે રાજ્યસભામાં આ જાણકારી આપી હતી. સરકારે કહ્યું કે, વડાપ્રધાનના વિદેશ પ્રવાસ દરમિયાન ચાર્ટર્ડ પ્લેન, વિમાનોની જાળવણી, હોટલાઇન સુવિધાઓ પર 1484 કરોડ રૂપિયાનો ખર્ચ કરવામાં આવ્યો છે. વિદેશ બાબતોના રાજ્યમંત્રી વીકે સિંહે એક સવાલના લેખિત જવાબમાં રાજ્ય સભામાં મોદીના વિદેશ પ્રવાસ દરમિયાન આ જાણકારી આપી હતી.